Ovo je članak o filmu iz 1976. godine.  Za istoimeni remake, vidi Assault on Precint 13 (film, 2005).  

***Assault on Precint 13*** (sh. *Napad na policijsku stanicu 13*), u Jugoslaviji prikazan pod naslovom ***Napad na policijsku stanicu***, je američki akcijski triler film snimljen 1976. godine u režiji Johna Carpentera, poznat kao jedno od najuspjelijih ostvarenja njegove karijere.

Radnja se događa u stanici losanđeleske policije koja se upravo zatvara, a koja sticajem okolnosti postane metom napada krvoločne ulične bande. Protagonisti je nekolicina ljudi koji su se tamo slučajno našli - policajci, službenici, zatvorenici prilikom transfera - a koji su prisiljeni udružiti se kako bi pokušali spasiti živote.

Carpenter je film snimio u nezavisnoj produkciji sa izuzetno niskim budžetom, a zbog koga je morao odustati od originalne zamisli da umjesto suvremenog trilera snimi vestern. Carpenteru je, prema vlastitim riječima, inspiraciju pružio klasični Hawksov vestern *Rio Bravo*, kao i horor film *Noć živih mrtvaca*; od oba filma je posudio motiv slučajnih namjernika koji su se našli metom opsade, a od potonjeg motiv iracionalnog, bezumnog ali naoko nezaustavljivog zla. Za članove glumačke postave je koristio potpuno nepoznate glumce, a također je komponirao i muziku, čiji je elektronski stil, uz dosta monotonije, stvorio upečatljivu atmosferu.

*Assault* ispočetka nije izazvao posebnu pažnju, ali je njegovo prikazivanje na Kanskom festivalu potaklo brojne pohvale od strane kritike, pri čemu se posebno isticalo Carpenterovo snalaženje sa ograničenim resursima, kao i posvete žanrovskim klasicima. Iako je imao određenih problema sa cenzurom zbog brutalno realistične scene u kojoj članovi bande hladnokrvno ubiju nedužnu djevojčicu, *Assault* je postigao veliki uspjeh u Evropi, a tokom naknadne distribucije i u SAD. Carpenter je zahvaljujući tom uspjehu uspio prikupiti sredstva za svoj sljedeći film *Noć vještica*, koji će postati njegovo najbolje ostvarenje; Donald Pleasence, koji će nastupiti u tom filmu, tvrdio je da je pristao na angažman isključivo zbog kćeri koja je bila oduševljena *Assaultom*.

Godine 2005. je snimljen remake sa radnjom premještenom u Detroit, ali je neslavno propao i kod publike i kod kritike.

Uloge
-----

* Austin Stoker ... Por. Ethan Bishop
* Darwin Joston ... Napoleon Wilson
* Laurie Zimmer ... Leigh
* Martin West ... Lawson
* Tony Burton ... Wells
* Charles Cyphers ... Specijalni agent Starker
* Nancy Loomis ... Julie
* Henry Brandon ... Nar. Chaney
* Kim Richards ... Kathy
* Peter Bruni ... Prodavač sladoleda
* John J. Fox ... Upravnik zatvora
* Frank Doubleday ... Bijeli gospodar rata
* Marc Ross ... Pozornik Tramer
* Alan Koss ... Pozornik Baxter
* John Carpenter ... Član bande (nenaveden na špici)

Vanjske veze
------------

* *Assault on Precinct 13* na sajtu IMDb
* *Assault on Precinct 13* na AllRovi-u
* *Assault on Precinct 13* (1976) on the Official John Carpenter website
* *Assault on Precinct 13* Trailer na YouTube
* Review on ReviewGraveyard.com

| * p
* r
* u
Filmovi koje je režirao John Carpenter |
| --- |
| 1970-e | *Dark Star* (1974) **•**  *Assault on Precinct 13* (1976) **•**  *Halloween* (1978) **•**  *Someone's Watching Me!* (1978) **•**  *Elvis* (1979) |
| 1980-e | *The Fog* (1980) **•**  *Escape from New York* (1981) **•**  *The Thing* (1982) **•**  *Christine* (1983) **•**  *Starman* (1984) **•**  *Big Trouble in Little China* (1986) **•**  *Prince of Darkness* (1987) **•**  *They Live* (1988) |
| 1990-e | *Memoirs of an Invisible Man* (1992) **•**  *Body Bags* (1993) **•**  *In the Mouth of Madness* (1995) **•**  *Village of the Damned* (1995) **•**  *Escape from L.A.* (1996) **•**  *Vampires* (1998) |
| 2000-e | *Ghosts of Mars* (2001) |
| 2010s | *The Ward* (2010) |
| **Srodno: John Carpenter - filmografija** |